**Premiile Superscrieri 2013 – peste 5000 de euro cash și recunoaștere pentru scriitura creativă**

**București, 02.09.2013.** [Fundaţia Friends For Friends](http://www.ffff.ro/) invită toţi autorii - consacraţi sau nu, din presă sau de pe platforme digitale, jurnalişti sau bloggeri, profesionişti sau amatori – să participe la ediția a treia a competiției [**Premiile Superscrieri, non-ficțiuni care schimbă lumea**](http://ffff.ro/superscrieri/).

Cele mai “curate” premii românești de scriere creativă și jurnalism narativ își deschid înscrierile **până pe 30 septembrie** 2013, pe site-ul [www.ffff.ro](http://www.ffff.ro) - exclusiv pe baza unui formular online.

*Cu un istoric la primele două ediții de 462 de participanți cu 721 de lucrări înscrise, cu peste 30 de câștigători și premii în valoare totală de aproape 10 000 de euro, competiția își propune să încurajeze în România acele povești puternice și texte de calitate care informează corect, emoționează, modifică percepții și atitudini.*

Lucrările înscrise la cele cinci categorii de concurs (**Reportaj, Eseu, Opinie, Portret** și **Fotojurnalism și Multimedia)** vor fi evaluate de un juriu care se extinde anul acesta la un număr de 15 profesioniști cu experiență în jurnalism și comunicare, din care 14 au confirmat participarea: [Vlad Mixich](http://mixich.ro/) - a doua oară președintele juriului, [Ani Sandu](http://www.anisandu.ro/), [Cristian Movilă](http://www.cristianmovila.com/), [Dan Duca](http://ro.linkedin.com/pub/dan-duca/13/681/882), [Gabriel Dobre](http://ro.linkedin.com/pub/gabriel-dobre/7/238/69), [Liviu Iolu](http://adevarul.ro/blogs/liviu.iolu), [Marta Ușurelu](http://ro.linkedin.com/in/martausurelu), [Melania Medeleanu](http://melaniamedeleanu.com/), [Mihnea Măruță](http://mihneamaruta.ro/), [Paul Radu](http://www.icfj.org/about/profiles/paul-radu), [Tania Radu](http://www.europalibera.org/author/20531.html), [Teodor Tiță](http://ro.linkedin.com/pub/teodor-tita/5/511/420), [Vasile Ernu](http://www.ernu.ro/category/noutati/) și [Vlad Petreanu](http://www.petreanu.ro/).

*La această ediție se vor oferi* ***18 premii*** *care însumează* ***peste 5000 de euro****: patru premii I, în valoare de 500 de euro fiecare (susținute de Friends Advertising), precum și premii speciale -* ***Superscrierea Anului*** *- 1000 de euro (susținut de Romanian Business Leaders) și* ***Premiul special Avon*** *-300 de euro. Pentru categoria Fotojurnalism și Multimedia, F64 oferă premiul I, un super produs. Totodată, noutatea introducerii unei minime taxe de participare de 10 lei are ca scop constituirea unui nou premiu -* ***o bursă pentru un tânăr jurnalist****, în vederea realizării unei lucrări de non-ficțiune.*

*"Premiile Superscrieri oferă o aspirație palpabilă, la care poate ajunge oricine muncește serios, documentează corect și scrie cu talent. Câștigătorul devine astfel conștient de propria-i valoare profesională. Și într-o breaslă atât de perisabilă, cum este astăzi media românească, asta îți dă curaj. Iar curajul nu se poate cumpăra de pe Amazon, oricât de mare ți-ar fi salariul sau audiența", declară* **Vlad Mixich,** pre*ș*edintele juriului (jurnalist la HotNews.ro, corespondent al Deutsche Welle în România).

***Lansate în 2011, Premiile Superscrieri*** *reprezintă o competiție care promovează jurnalismul narativ și scriitura creativă despre oameni, evenimente și momente reale. Cu alte cuvinte, Superscrieri își propune să**încurajeze în România tipul de scriitură care dă câştigătorii de premii* ***Pulitzer.***

*"Se pare că România răspunde mult mai ușor la salvat căței orfani decât la a contribui pe termen lung, la sănătatea unei meserii-atitudine, aceea de scriitor de non-ficțiune creativă, cu atâta impact în societate. Așa că cel mai important lucru pe care-l găsesc de spus acum e că le mulțumesc foarte tare și îi felicit pe cei ce ni se alătură cu oameni, energii și bani pentru a duce Superscrieri tot mai sus." -* declară **Sorin Trâncă**, Președintele FFFF și inițiatorul competiției.

Ediția actuală a Premiilor Superscrieri nu ar fi fost posibilă fără susținerea:

**Sponsori:** Orange – sponsor principal, Avon**,** Romanian Business Leaders**,** Friends Advertising**,** F64**,** Humanitas**,** Okian **,** Publica**,** Tea Forte**,** Vellant.

**Parteneri media:** Hotnews**,** Esquire**,** Academia Cațavencu**,** România Liberă**,** Decât o Revistă**,** National Geographic**,** Igloo**,** IQ Ads**,** The Institute**,** RFI**,** România Pozitivă**,** All Hollow**,** Sub25**,** 121.ro**,** Casa mea**,** Manager Express**,** Inspire Business.

Pentru mai multe detalii despre **Premiile Superscrieri**, explorați <http://ffff.ro/superscrieri/>.

#**Despre Fundația Friends For Friends**

Fundația Friends For Friends (FFFF) susține creativitatea practică. Dintre cele mai cunoscute proiecte FFFF: *Creative Fitness Studio* - program de antrenare și dezvoltare a creativității, expoziția *Ciorne 2.0*, *Biblioteca FFFF* - peste 1400 de cărți utile profesioniștilor implicați în industrii creative, evenimentele de la Caffffe Creativa și, nu în ultimul rând, *Premiile Superscrieri*.